Jean Zens

De Jean Zens, gebuer den 22. Abrëll 1832 am Rollengergronn, a gestuerwen do, de 14. Februar 1916, war e lëtzebuergeschen Entreprener a MolerWelter, J., réd. (1993) Rétrospective : Cent ans d'art luxembourgeois 1893-1993. Lëtzebuerg: Cercle artistique de Luxembourg / Crauthem: Lux-Print. ISBN 2-919970-24-0..

De Jean Zens war e Jong vum Pierre Zens an der Elisabetha HenriciGebuertsschäin Nr 55 vun 1832 aus der Gemeng Eech.. Wéi säi Papp huet den Zens an der Faïenceindustrie geschafft, hie gouf dofir a verschiddenen Atelieren ausgebiltHerr, L. (2001) Signatures, portraits et auto-portraits : artistes plasticiens au Luxembourg. Letzebuerg: Éditions Saint-Paul. ISBN 2-87963-382-6. S. 379-380..

1874 huet den Zens mat sengem Brudder Pierre (1843-1921) an dem Moler August Kunz (1830-1878) eng eege Firma opgemaach, wou Parzeläin aus Frankräich an aus Däitschland bemoolt gouf. D'Manufacture Royale Grand-ducale de peinture céramique Zens Frères à Echternach gouf an enger fréierer Kasär, no bei der Iechternacher Abtei gegrënnt. Véier Joer méi spéit krute si eng Sëlwermedail fir hir Aarbecht op der Exposition Universelle, der Weltausstellung zu Paräis"Zens frères", industrie.lu : d'Industriegeschicht vu Lëtzebuerg.. D'Firma krut Bestellunge vu Parzeläinsproduzente wéi Villeroy & Boch a Manufacture de porcelaine de Limoges. 1880 gouf de Jean Zens Member an der Handelskummer. Zens Frères ass ëm 1886 an d'Groussgaass an der Stad geplënnert. 1908 gouf d'Firma opgeléist.

Den Zens huet sech als Blummemoler en Numm gemaach, hien huet Blummenarrangementer op Parzeläinsvasen a Geschier an Aquarellen op Léngent gemoolt. Hie war Member vum Cercle artistique de Luxembourg.

De Jean Zens ass am Alter vun 83 Joer gestuerwen.

 Den Aquarellist 

 Kuckt och 
 Lëscht vu lëtzebuergesche Konschtschafenden

Um Spaweck

Kategorie:Lëtzebuergesch Entrepreneren
Kategorie:Lëtzebuergesch Moler
Kategorie:Gebuer 1832
Kategorie:Gestuerwen 1916
Kategorie:Membere vum Cercle artistique de Luxembourg